ddrg/super_eurlex huggingface dataset:
C.

katsoo, että laajemmasta unioninäkökulmasta riippumatta euroalueen tilanne on ainutlaatuinen, sillä osallistuvilla jäsenvaltioilla on yhteinen raha, muttei yhteistä budjettipolitiikkaa eikä yhteisiä joukkolainamarkkinoita; katsoo siksi, että on perusteltua suhtautua myönteisesti Eurooppa-neuvoston puheenjohtajan kahdessa selvityksessä nimeltä ”Kohti todellista talous- ja rahaliittoa” esitettyihin alustaviin ehdotuksiin, koska kyseiset selvitykset ovat hyvä lähtökohta pyrkimyksille kehittää moitteettomasti toimiva todellinen talous- ja rahaliitto;
G.

toteaa, että toimeenpantujen teloitusten määrä on lisääntynyt Irakissa, mikä on vastoin maailmanlaajuista suuntausta luopua kuolemantuomiosta; toteaa, että muun muassa YK:n ihmisoikeusvaltuutettu Navi Pillay on ilmaissut vakavan huolensa siitä, että kuolemantuomion langettamiseen päättyneissä oikeudenkäynneissä ei ole noudatettu kansainvälisiä oikeudenmukaisen oikeudenkäynnin takeita, mikä on ilmennyt esimerkiksi oikeudenkäyntimenettelyiden avoimuuden puutteena sekä tapauksina, joissa syytetyt saatiin ”tunnustamaan” kidutuksen tai muun huonon kohtelun avulla; toteaa, että teloittaminen on julma ja epäinhimillinen rangaistusmuoto, ja katsoo, että kuolemantuomion lakkauttamista koskevan poliittisen vuoropuhelun käynnistäminen Irakin viranomaisten kanssa olisi asetettava ehdottomalle etusijalle;
24.

on huolissaan siitä, että maan hallitus puuttuu suoraan julkisten lähetystoiminnan harjoittajien johtotason nimityksiin, koska tällainen menettely haittaa poliittisen moniarvoisuuden kehittymistä ja siten myös demokratian lujittamista; on huolissaan siitä, että toimituksellista riippumattomuutta hallituksesta ei ole lisätty; on huolissaan siitä, että toimittajia voidaan edelleen rankaista kunnianloukkauksesta suurilla sakoilla, mikä johtaa toimittajien itsesensuuriin; kehottaa varmistamaan, että toimittajia suojellaan uskottavasti ja tehokkaasti; on erittäin huolissaan toimittajien epävarmoista työehdoista ja pitää valitettavana, että heillä ei ole edelleenkään lakiin perustuvia työhön liittyviä oikeuksia ja että monet toimittajista eivät saa palkkaansa tiedotusvälineiden omistajilta;
—

avoimuuden puutetta vuoropuhelussa, jota komissio käy Euroopan kansalaisten perusoikeuksista ja eduista jäsenvaltioiden kanssa; katsoo, että tällainen unionin lainsäädännön saattamista osaksi kansallista lainsäädäntöä koskeva avoimuuden puute on avoimuutta koskevien EU:n sääntöjen ja oikeusvarmuusperiaatteen vastaista ja erittäin vahingollista muille jäsenvaltioille, EU:n kansalaisille samoin kuin muille toimielimille, erityisesti silloin, kun on kyse kansalaisten sosiaalisista ja taloudellisista oikeuksista; suhtautuu myönteisesti aloitteisiin, joita komissio on ilmoittanut toteuttavansa ja joilla pyritään lisäämään avoimuutta, kun on kyse siitä, toteuttavatko jäsenvaltiot sisämarkkinoiden täytäntöönpanoon liittyviä toimia vai eivät, ja katsoo, että julkituotua finanssipolitiikkaa koskevaa avoimuutta olisi lisättävä entisestään, kun on kyse perusoikeuksista;
AA.

katsoo, että unionin ydin- ja reuna-alueiden välisestä kasvavasta kuilusta ei saisi tulla pysyvä; katsoo, että on luotava pysyvät järjestelyt, joiden avulla vaikeuksissa olevat jäsenvaltiot voisivat luottaa yhteisvastuuseen perustuvaan tukeen muilta jäsenvaltioilta; katsoo, että yhteisvastuuta haluavat jäsenvaltiot olisi velvoitettava kantamaan vastuunsa unionin talousarviota koskevien sitoumustensa täyttämisestä sekä maakohtaisista EU-ohjausjaksoa koskevista suosituksistaan ja sitoumuksistaan, erityisesti niistä, jotka liittyvät vakaus- ja kasvusopimukseen, Euro Plus -sopimukseen, Eurooppa 2020 -strategiaan ja makrotalouden epätasapainoa koskevaan menettelyyn, ottaen huomioon maakohtaiset olosuhteet; katsoo, että samalla on varmistettava, että jokaisen jäsenvaltion rahoitusvakaus on jäsenvaltioiden yhteinen etu; toteaa, että Euroopan unionin toiminnasta tehdyn sopimuksen (SEUT) 121 artiklassa määrätään, että jäsenvaltiot pitävät talous- ja työllisyyspolitiikkojaan yhteistä etua koskevina asioina ja sovittavat ne yhteen neuvostossa;
B.

toteaa, että Rakhinen osavaltion tilanne on edelleen jännittynyt, sillä kesäkuusta 2012 lähtien ainakin 1 10 000 ihmistä on joutunut pakenemaan kodeistaan ja 89 ihmistä on saanut surmansa ja yli 5 300 kotia ja uskonnollista rakennusta on tuhottu väkivaltaisuuksien käynnistyttyä uudestaan lokakuussa;
40.

painottaa, että EUTM Somalia -operaatio on tiiviissä yhteistyössä Ugandan, Afrikan unionin ja Yhdysvaltojen kanssa edistänyt merkittävästi 3 000 värvätyn somalialaisen kouluttamista, joista noin 2 500 on jo otettu Somalian turvallisuusjoukkoihin, ja että samalla on myös edistetty oikeusvaltioperiaatetta; katsoo, että operaatio on huomattavasti parantanut tilannetta Mogadishussa ja sen ympäristössä vahvistamalla Somalian ja AMISOM-operaation turvallisuusjoukkoja; vaatii keskittämään operaation voimavarat vastuullisten ja avointen komento- ja valvontarakenteiden luomiseen sekä riittävän rahoituksen varmistamiseen, jotta palkat voidaan maksaa säännöllisesti ja jotta mahdollisimman suuri osa koulutetuista sotilaista saadaan pidettyä turvallisuusjoukkojen palveluksessa;
6.

panee tyytyväisenä merkille, että kolmannet maat suunnittelevat jälleenmyyntikorvausta koskevan oikeuden käyttöönottoa kansallisessa lainsäädännössään; panee erityisesti merkille, että Yhdysvalloissa annettiin 12. joulukuuta 2011 lakiesitys, jolla on tarkoitus ottaa käyttöön nykytaiteen jälleenmyyntiin sovellettava 7 prosentin korvaus; toteaa, että myös Kiinassa on annettu tekijänoikeuslakiesitys, jolla on tarkoitus ottaa käyttöön jälleenmyyntikorvaus (11 artiklan 13 kohta);
2.

toteaa, että vesi on ihmiskunnan yhteinen luonnonvara ja julkinen hyödyke ja että veden saatavuuden olisi oltava kaikille kuuluva perusoikeus; korostaa, että vesivarojen kestävä käyttö on ympäristön ja terveyden kannalta välttämätöntä ja sillä on perustava merkitys ilmaston säätelyssä; toistaa, että sisämarkkinasäännöt on mukautettava vesialan erityispiirteisiin, ja kehottaa toissijaisuusperiaatteen mukaisesti jäsenvaltioita hoitamaan vesivarojaan ja hallinnoimaan vesilaitoksiaan vesipolitiikan puitedirektiivin 9 artiklan mukaisesti;
7.

on syvästi huolissaan väkivaltaisen ääriliikehdinnän pahenemisesta, koska se on vakava uhka naisille ja tytöille, sekä pelottelun ja väkivallan käytöstä, joka on jo johtanut siihen, että tyttökouluja on räjäytetty ja naisille on annettu raipparangaistuksia osassa Pakistanin liittovaltion heimoalueita ja Khyber-Pakhtunkhwaa;
—

ottaa huomioon hallinnolliseen rasitukseen liittyviä kysymyksiä käsittelevän riippumattomien sidosryhmien korkean tason ryhmän 15. marraskuuta 2011 antaman raportin "Europe can do better: Report on the best practices in the Member States to implement EU legislation in the least burdensome way",
—

ottaa huomioon elintarvike- ja ravintokriisiin valmistautumista Sahelissa ja naapurimaissa käsittelevän strategia-asiakirjan "Preparation for a food and nutrition crisis in the Sahel and neighbouring countries", jonka laativat ja saattoivat yhdessä ajan tasalle helmikuussa 2012 Action Against Hunger, YK:n elintarvike- ja maatalousjärjestö (FAO), YK:n humanitaarisen avun koordinaatioyksikkö (OCHA), YK:n lastenrahasto (Unicef) ja Maailman elintarvikeohjelma (WFP) alueen elintarvike- ja ravintoturvaa käsittelevän työryhmän puolesta (joka on YK-järjestöjen välinen pysyvä komitea), ja jolla otettiin käyttöön strategia, jotta voitaisiin ehkäistä paremmin elintarvike- ja ravintokriisiriskin toistumista Sahelissa vuonna 2012,
M.

ottaa huomioon, että audiovisuaalisia teoksia levitetään jo nyt vapaaehtoisuuteen perustuvien yleiseurooppalaisten lisenssien ansiosta Euroopan unionin jäsenvaltiosta toiseen, ja katsoo, että yleiseurooppalaisten lisenssien laajentaminen voi olla yksi vaihtoehto, jos niille on riittävää taloudellista kysyntää; katsoo, että on otettava asianmukaisesti huomioon, että digitaalisilla sisämarkkinoilla yritysten on huomioitava eurooppalaisten kuluttajien erilaiset kieleen ja kulttuuriin liittyvät preferenssit, jotka kuvastavat EU:n kansalaisten monipuolisia valintoja audiovisuaalisten teosten käytössä sisämarkkinoilla;
C.

katsoo, että tilintarkastustuomioistuimen yleinen johtopäätös on, että hajauttaminen on osaltaan parantanut avun toimittamista ja että avun toimittaminen on nopeutunut, samoin kuin varainhoitomenettelyjen perusteellisuus, mutta huomattavat parannukset ovat edelleen mahdollisia;
—

ottaa huomioon 3. toukokuuta 2012 annetun neuvoston asetuksen (EU) N:o 377/2012 tiettyihin Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä sekä 31. toukokuuta 2012 annetun neuvoston täytäntöönpanoasetuksen (EU) N:o 458/2012 asetuksen (EU) N:o 377/2012 11 artiklan 1 kohdan täytäntöönpanosta,
I.

katsoo, että Ukrainan mahdollisen EU-jäsenyyden on perustuttava järjestelmällisiin ja peruuttamattomiin uudistuksiin useilla tärkeillä instituutioiden, politiikan, talouden ja yhteiskunnan osa-alueilla; ottaa huomioon, että tärkeitä uudistuksia on jo toteutettu tai toteutetaan parhaillaan, mutta lisäuudistuksia tarvitaan vielä; katsoo, että assosiaatiosopimuksen muodostama kehys on Ukrainalle olennaisen tärkeä nykyaikaistamisen väline ja tiekartta sisäisille uudistuksille sekä väline kansalliseen sovintoon, sillä se auttaa Ukrainaa torjumaan viimeaikaiset kielteiset suuntaukset, kuromaan umpeen maan yhteiskunnan tämänhetkisiä jakolinjoja ja yhdistämään maan sen EU-jäsenyyttä koskevassa tavoitteessa demokratian, oikeusvaltioperiaatteen, ihmisoikeuksien ja hyvän hallintotavan arvojen pohjalta;
—

ottaa huomioon professori Mario Montin raportin ”A new strategy for the single market. At the service of Europe’s economy and society”,
11.

korostaa korruption ja järjestäytyneen rikollisuuden torjunnan äärimmäisen tärkeää merkitystä maan oikeusvaltiokehityksen kannalta; pitää myönteisinä äskettäin hyväksyttyjä useita korruption torjuntaa koskevia lakeja ja kannustaa Serbian viranomaisia keskittymään näiden lakien tehokkaaseen täytäntöönpanoon; on kuitenkin huolissaan täytäntöönpanon puutteesta ja toimeenpanevan elimen kasvavasta vaikutuksesta riippumattomien laitosten ja median työskentelyyn; huomauttaa tässä yhteydessä, että Serbian sijoitus korruptioindeksilistalla ei ole parantunut viimeisten kolmen vuoden aikana; korostaa, että korruption torjunta edellyttää poliittisen tahdon julistamisen lisäksi aitoa poliittista tahtoa toimia; kannustaa Serbian hallitusta ottamaan vahvan johtoaseman korruption vastaisissa toimissa; pitää myönteisenä myös perustuslakituomioistuimen päätöstä, jonka mukaan useiden julkisten virkatoimien samanaikainen harjoittaminen on perustuslain vastaista, koska se edistää julkisen sektorin avoimuutta ja vähentää eturistiriitojen riskiä; korostaa kuitenkin, että poliittisten puolueiden ja yksityissektorin yhteen sitoutuneet intressit ylläpitävät systeemistä korruptiota, mikä on koko alueelle laajalle levinnyt ongelma, ja vaatii uskottavia tietoja syytteen nostamisesta korkean tason tapauksissa sekä korruption paljastajien asianmukaisia suojelujärjestelyjä; tähdentää myös, että korruptio terveydenhoitoalalla on erityisen huolestuttavaa; kehottaa Serbian hallitusta huolehtimaan korruption vastaisen neuvoston ja korruption torjuntaviraston paljastaman korkean tason ja systeemisen korruption seurantatoimista ja varmistamaan, että mainituilla virastoilla on käytettävissään riittävät rahoitusresurssit ja hallinnolliset resurssit, joiden avulla ne voivat vastata tehtävistään ja tukea tehokkaammin korruption torjuntastrategiaa;
H.

ottaa huomioon, että Dmitri Konovalovin vanhempia on uhkailtu, heidät on pantu salaisen palvelun viranomaisten valvontaan ja siviiliasuisia miehiä on jatkuvasti liikkunut heidän talonsa lähettyvillä, minkä johdosta perheellä ei ole enää kuukausiin ollut mahdollisuutta olla yhteydessä ulkomaailmaan;
D.

toteaa, että vaikka on toteutettu lukuisia toimia, tilastojen mukaan vallitsee edelleen epätasapaino ja että naisten edustus poliittisessa päätöksenteossa on jäänyt viime vuosina paikalleen jatkuvan edistymisen asemesta; toteaa, että sukupuolijakauma EU:n kansallisissa parlamenteissa on edelleen sellainen, että naisia on 24 prosenttia ja miehiä 76 prosenttia ja että naisten osuus ministereistä on kaiken kaikkiaan vain 23 prosenttia (5);
23.

on huolestunut Kazakstanin heikkenevästä ihmisoikeustilanteesta; katsoo, että raportissa, jonka ylimmän syyttäjän virasto laati Länsi-Kazakstanissa sijaitsevien Żanaozenin ja Shetpen tapahtumista, ei käsitellä riittävästi Kazakstanin valtion joukkojen roolia niiden mielenosoitusten kovakätisessä lopettamisessa, joihin osallistuivat lakossa olleet öljy-yhtiöiden työntekijät ja heidän tukijansa 16.–18. joulukuuta 2011 ja joissa kuoli ainakin 17 ihmistä; on järkyttynyt tätä seuranneista oppositiopuolueiden johtohenkilöiden, ihmisoikeuksien puolustajien ja toimittajien pidätyksistä; vaatii riippumatonta kansainvälistä tutkimusta näistä tapahtumista ja vaatii välittömästi vapauttamaan kaikki poliittiset vangit, mukaan lukien öljy-yhtiöiden työntekijöiden asianajajan Natalia Sokolowan; painottaa, että Kazakstanin ihmisoikeustilanteesta on keskusteltava seuraavassa YK:n ihmisoikeusneuvoston istunnossa;
32.

muistuttaa komission teettämästä selvityksestä (Consumer Empowerment in the EU –SEC(2011)0469), jonka mukaan 18 prosenttia Euroopan kansalaisista ei ymmärrä, mikä "parasta ennen" -merkintä on; kehottaa komissiota ja jäsenvaltioita näin ollen selkiyttämään päiväysmerkintöjen merkitystä ("parasta ennen", "viimeinen käyttöpäivä", "käytettävä viimeistään"), jotta voidaan vähentää kuluttajien epävarmuutta ruoan syötävyydestä, sekä jakamaan yleisölle täsmällistä tietoa etenkin siitä, että vähimmäissäilyvyyttä koskeva "parasta ennen" -päiväys liittyy laatuun ja "käytettävä viimeistään" puolestaan turvallisuuteen, jotta kuluttajien on helpompi tehdä tietoisia valintoja; kehottaa komissiota julkaisemaan elintarvikeketjun eri sidosryhmien parhaisiin käytäntöihin perustuvan käyttäjäystävällisen käsikirjan vanhenemassa olevien elintarvikkeiden käytöstä ja varmistamaan samalla ruokalahjoituksissa ja eläinten ruokinnassa käytettävien elintarvikkeiden turvallisuuden, jotta esimerkiksi tarjonta ja kysyntä saataisiin nopeammin ja tehokkaammin vastaamaan toisiaan;
3.

katsoo, että EU:n on edelleen oltava vahvasti läsnä Keski-Aasiassa ja että sen on räätälöitävä strategiansa sen mukaan, miten alueen valtiot edistyvät; katsoo, että EU:n osallistumisen on oltava tasoltaan ja luonteeltaan tapauskohtaista ja ehdollista ja sen pitää olla riippuvaista mitattavissa olevasta edistyksestä demokratiakehityksen, ihmisoikeuksien, hyvän hallintotavan, kestävän sosiaalis-taloudellisen kehityksen, oikeusvaltion ja korruption torjunnan alalla ja että EU:n on tarjottava tarvittaessa apuaan tämän kehityksen tukemiseksi EU:n naapuruuspolitiikan periaatteiden kaltaisten suuntaviivojen mukaisesti ("more for more" -periaate);
4.

pitää myönteisenä, että neuvottelut Venäjän liittymisestä Maailman kauppajärjestöön on saatettu päätökseen, mikä auttaa luomaan entistä tasapuolisemmat kilpailuedellytykset molempien osapuolten yrityksille ja helpottaa kaupankäyntiä globaalissa taloudessa ja edistää sen vapautumista; korostaa, että liittymisen myötä Venäjällä on oikeudellinen velvoite täyttää kaikki Maailman kauppajärjestön säännöt, mikä koskee myös protektionistisista toimista luopumista; on tähän liittyen huolissaan Venäjän, Kazakstanin ja Valko-Venäjän tulliliitosta, joka on johtanut entistä korkeampiin yhdenmukaisiin tullimaksuihin; uskoo vakaasti, että Venäjän jäsenyys WTO:ssa on myös tärkeä vaihe pyrittäessä syventämään kahdenvälistä taloudellista integroitumista myös saattamalla päätökseen uutta sopimusta koskevat käynnissä olevat neuvottelut;
—

ottaa huomioon 25. syyskuuta 2003 antamansa päätöslauselman Maailman kauppajärjestön viidennestä ministerikokouksesta Cancúnissa (1), 12. toukokuuta 2005 antamansa päätöslauselman Dohan kierroksen arvioinnista Maailman kauppajärjestön yleisneuvostossa 1. elokuuta 2004 tehdyn päätöksen jälkeen (2), 1. joulukuuta 2005 antamansa päätöslauselman Hongkongissa järjestettävän Maailman kauppajärjestön kuudennen ministerikokouksen valmisteluista (3), 23. maaliskuuta 2006 antamansa päätöslauselman talouskumppanuussopimusten vaikutuksesta kehitysyhteistyön alalla (4), 4. huhtikuuta 2006 antamansa päätöslauselman Dohan kierroksen arvioinnista Hongkongissa järjestetyn Maailman kauppajärjestön ministerikokouksen jälkeen (5), 1. kesäkuuta 2006 antamansa päätöslauselman kaupasta ja köyhyydestä: kauppapolitiikan suunnittelu kaupan myötävaikutuksen maksimoimiseksi köyhyyden lieventämisessä (6), 7. syyskuuta 2006 antamansa päätöslauselman Dohan kehitysohjelmaa koskevien neuvottelujen keskeyttämisestä (7), 23. toukokuuta 2007 antamansa päätöslauselman talouskumppanuussopimuksista (8), 12. joulukuuta 2007 antamansa päätöslauselman talouskumppanuussopimuksista (9), 5. kesäkuuta 2008 vahvistamansa kannan ehdotuksesta neuvoston asetukseksi yleisen tullietuusjärjestelmän soveltamisesta 1 päivästä tammikuuta 2009 alkaen 31 päivään joulukuuta 2011 sekä asetusten (EY) N:o 552/97 ja (EY) N:o 1933/2006 ja komission asetusten (EY) N:o 964/2007 ja (EY) N:o 1100/2006 muuttamisesta (10) sekä 25. maaliskuuta 2009 antamansa päätöslauselman väliaikaisesta kumppanuussopimuksesta Tyynenmeren valtioiden ja Euroopan yhteisön välillä (11),
G.

huomauttaa, että Ukrainan poliittinen ja valtiollinen johto on toistuvasti vahvistanut sitoutuneensa Euroopan yhdentymiseen ja että johdon pitkän aikavälin tavoitteena on auttaa Ukrainaa liittymään EU:hun, ja katsoo, että assosiaatiosopimus on keskeinen väline tämän tavoitteen saavuttamiseksi; ottaa huomioon, että Ukrainan poliittiset toimijat sekä kansalaisyhteiskunta ja suuri yleisö tukevat edelleen yksimielisesti tätä tavoitetta; katsoo, että Ukrainan ja Euroopan parlamentin jäsenten sekä Ukrainan ja jäsenvaltioiden parlamenttien yhteistyön lisääntyminen on erinomainen esimerkki eri poliittisten toimijoiden yhteistyöstä Ukrainan EU-jäsenyyden hyväksi ja että sitä olisi jatkettava;
—

ottaa huomioon sisämarkkina- ja kuluttajansuojavaliokunnan toukokuussa 2011 julkaiseman tutkimuksen "Network Neutrality: Challenges and responses in the EU and in the U.S." (IP/A/IMCO/ST/2011-02),
D.

toteaa, että kristittyjen yhteisöihin kohdistuvien hyökkäysten määrä on kasvanut maailmanlaajuisesti vuonna 2010 samoin kuin jumalanpilkan vuoksi nostettujen oikeusjuttujen ja annettujen kuolemantuomioiden määrä, ja panee merkille, että ne usein koskevat naisia; toteaa, että uskonnonvapautta koskevista tilastoista viime vuosien ajalta näkyy, että suurin osa uskontoon liittyvistä väkivaltaisuuksista kohdistuu kristittyihin, kuten kerrotaan Aid to the Church in Need -järjestön laatimassa uskonnonvapautta maailmassa koskevassa raportissa vuodelta 2009; korostaa, että joissakin tapauksissa kristittyjen yhteisöjen tilanne on sellainen, että niiden olemassaolon jatkuminen on uhattuna, mikä voi johtaa asianomaisten maiden uskonnollisen perinnön merkittävän osan katoamiseen,
6.

pitää myönteisenä päätöstä, jonka mukaan lääkäreiden ja muun hoitohenkilökunnan tapaus käsitellään uudelleen siviilituomioistuimessa, mutta katsoo, että kaikki syytteet heitä vastaan olisi hylättävä, ja pyytää siviilituomioistuimia vapauttamaan lääkärit ja muun hoitohenkilökunnan ehdoitta ja välittömästi, sillä he toimivat ammattivelvollisuutensa mukaisesti ja heitä on syytetty hoidon antamisesta hallinnon vastustajille ja myös vakavista rikoksista, mutta vaikuttimet tuntuvat poliittisilta eikä syytteiden tueksi ole esitetty uskottavaa näyttöä, ja pyytää myös vapauttamaan kaikki muut poliittiset aktivistit, toimittajat, opettajat, blogikirjoittajat ja ihmisoikeuksien puolustajat syytteiden ja koko oikeuskäsittelyn mielivaltaisuuden vuoksi; ilmaisee vakavan huolensa siitä, että ainakin kahdeksan oppositioaktivistia on saanut elinkautisen tuomion ja ainakin kolmetoista on tuomittu jopa 15 vuodeksi vankeuteen;
7.

korostaa, että jäsenvaltioiden erilaisten perinteiden ja kulttuurien vuoksi rahapelialalla on sovellettava toissijaisuusperiaatetta ja että toissijaisuusperiaatteen on oltava kaiken alaa koskevan sääntelyn perustana, ja korostaa myös, että kyseessä on "aktiivinen toissijaisuus", jonka puitteissa kansalliset hallinnot voivat tehdä yhteistyötä; katsoo kuitenkin, että periaatteen soveltaminen edellyttää sisämarkkinasääntöjen noudattamista siltä osin kuin ne ovat sovellettavissa Euroopan unionin tuomioistuimen päätöksen mukaisesti;
44.

muistuttaa painokkaasti, että tieliikenteen sosiaalilainsäädännön (asetus (EY) N:o 561/2006 ja asetus (ETY) N:o 3821/85) täytäntöönpano, joka on erittäin merkittävää tieliikenneturvallisuuden kannalta, edellyttää yhdenmukaistettua ja tehokasta lähestymistapaa valvontaan; kehottaa siksi uudelleen komissiota noudattamaan vaatimuksia, jotka esitettiin parlamentin 18. toukokuuta 2010 hyväksymässä päätöslauselmassa tieliikenteen sosiaalilainsäädännön vakaville rikkomisille säädetyistä seuraamuksista;
4.

katsoo, että neljäs korkean tason foorumi on menestyksellinen, jos se johtaa vahvaan sitoumukseen avun tuloksellisuudesta, jolle asetetaan selkeät ja mitattavissa olevat tavoitteet, joiden toteuttamisaikataulu on määritelty tarkasti; on tietoinen Pariisin julistuksen ja Accran toimintasuunnitelman täytäntöönpanon puutteista ja korostaa siksi alhaalta ylös -lähestymistavasta seuraavan kehitykseen liittyvän "omistajuuden" ja avun yhtenäisyyden merkitystä ja pitää tärkeänä, että otetaan käyttöön vahvat, tehokkaat ja riippumattomat täytäntöönpanon seurantamekanismit, joissa ovat mukana parlamentit ja kansalaisyhteiskunta sekä kansallisella että kansainvälisellä tasolla; katsoo, että jotta apu olisi tuloksellista, sitä olisi tarkasteltava ja arvioitava sen perusteella, miten se konkreettisesti edistää kehitystavoitteiden saavuttamista, eikä pelkästään panosten perusteella;
E.

ottaa huomioon, että haitalliset kaasut kuten hiilimonoksidi eli häkä (CO), typen oksidit (NOX), metaani sekä muut haihtuvat orgaaniset yhdisteet muodostavat otsonia alailmakehässä (troposfäärissä) 10–15 km korkeudella maanpinnasta; ottaa huomioon, että koska metaanin, häkäkaasun, haihtuvien orgaanisten yhdisteiden ja typen oksidien määrä on lisääntynyt huomattavasti esiteolliseen aikaan verrattuna, alailmakehän otsoni on lisääntynyt noin 30 prosentilla ja sen vaikutus ilmaston lämpenemiseen vastaa jopa 20 prosenttia CO2:n aiheuttamasta lämpenemisestä (0,36W/m2);
44.

pitää valitettavana sitä, että tätä tarkoitusta varten perustetun budjettikohdan poistamisen jälkeen vuonna 2007 EU:n käytöstä on puuttunut joustava ja useampia maita kattava väline, jolla voitaisiin reagoida johdonmukaisella tavalla miinoja koskevan toiminnan painopistealueisiin, ja että miinoja koskevaan toimintaan myönnettävien EU:n varojen käytön kokonaisrahoitusta on vähennetty; kehottaa sen vuoksi palauttamaan kohdennetumman linjauksen siten, että perustetaan tätä tarkoitusta varten yhden tietyn pääosaston vastuulla oleva budjettikohta, mikä olisi osoitus EU:n vahvasta ja jatkuvasta sitoumuksesta miinoja koskevaan toimintaan, jonka yhteydessä on otettava huomioon maakohtaisissa strategia-asiakirjoissa määritetyt yksittäisten maiden erityiset tarpeet, ja että samanaikaisesti on otettava huomioon se tosiasia, että joissakin maissa maamiinojen olemassaolo on muuttunut rakenteelliseksi tekijäksi ja näin ollen siirtynyt EU:n kehityspolitiikan piiriin;
11.

antaa tunnustusta myönteisistä tuloksista, joita on saavutettu Bulgarian sovittelulain mukaisilla taloudellisilla kannustimilla; myöntää kuitenkin, että nämä johtuvat myös pitkään jatkuneesta sovittelua koskevasta mielenkiinnosta, jota Bulgarian oikeusjärjestelmässä on osoitettu siinä mielessä, että sovitteluyhteisö on ollut olemassa vuodesta 1990 ja sovittelukeskus – jonka sovittelijat työskentelevät vuoroissa – on vuodesta 2010 tarjonnut osapuolille päivittäin ilmaisia sovittelupalveluita ja tietoa tuomioistuimessa käsiteltävänä olevista tapauksista; panee merkille, että Bulgariassa kahta kolmasosaa mainituista tapauksista soviteltiin ja puolet niistä saatiin menestyksekkäästi päätökseen sovittelulla;